《寿词寄江定某 其一》
清代·戴梓

羲驭南旋日渐长，逢君岳降趁阳光。初平叱石羊来舞，子晋吹笙凤下翔。

槛外暗香梅吐雪，楼头清影月流霜。天涯欲驾辽东鹤，飞向钟山晋一觞。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。